ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број:105.Е.03.01-215596/6-2017

Обреновац, 19.05.2017

На основу члана 54. и 63. Закона о јавним набавкама („Службени гласник РС", бр. 124/12, 14/15 и 68/15), Комисија за јавну набавку број 3000/0654/2016 (109/2016,1175/2016,1199/2016,2100/2016), за набавку добара: Лежајеви, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 2.**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1:**

Молимо Вас да нам доставите додатне информације односно појашњења у вези припремања понуде за ЈН.3000/0654/2016 (109/2016,1175/2016,1199/2016,2100/2016):

У техничкој спецификацији, у колони 8 (Димензионе толеранције/Геометриске толеранције) наведене су захтеване класе димензионих и геометриских толеранција.

Код реномираних и осталих светских произвођача лежаја,номенклатура за класе тачности се незнатно разликују.

Нпр. код произвођача Schaeffler квалитет односно стандардна класа толеранције се означава са ПН, док се код осталих произвођача та иста класа обележава са П0 , што је назначено у каталозима произвођача.

Како би се избегле недоумице предлажемо да Ваш захтев по овом питању преиначите на захтевани квалитет толеранције ПН односно П0 или бољи, што даље значи да се може нудити класа толеранције П6,П5,П4..... Ради додатне сигурности замолили би Вас да нам доставите табеле из одговарајућег стандарда за најниже прихватљиву класу толеранције ПН, П0 за сваки тип лежаја.

Овим би тачно био дефинисан “доњи праг” класе толеранције.

Скрећемо Вам пажњу да би били испоручени лежаји у класи толеранције П6 или бољој морају се посебно поручити и постоји минимална количина за производњу сваког типа лежаја и исти имају ознаку ”П6” на прстену лежаја и на налепници ознаке лежаја на кутији.

Молимо Наручиоца да дефинише како се доказује да је понуђени лежај у захтеваној класи толеранције,како би припремили прихватљиву понуду сходно Члану 61.ЗЈН-а.

Уважавајући горе наведено,молимо Вас да још једном сагледате ваше услове расписа и да их сходно овом мејлу преиначите.

**ОДГОВОР 1:**

По стандарду ИСО 492:2015 за димензионе и геометријске величине радијалних котрљајућих лежајева, дефинисане су класе толеранције:
     Нормалне, П6, П5, П4 и П2.
Означавање Нормалних толеранција ознакама П0 или ПН није по стандарду али уколико су тако назване вредности толеранција у оквиру Нормалних толеранција онда је то прихватљиво Наручиоцу.

Обзиром да су толеранцијска поља сваке наредне (прецизније) класе ужа и потпуно садржана у предходној класи, Наручиоцу су свакако прихватљиви производи са ужим толеранцијама.

Вредности димензионих и геометријских толеранција за котрљајуће лежајеве су доступни одговарајућем стандарду:
СРПС ИСО 492:2015, Котрљајни лежаји — Радијални лежаји — Геометријске спецификације производа (ГПС) и вредности толеранција

У конкурсној документацији, тачке 3.2 и 3.3 наведени су услови којима понуђач доказује да понуђена добра испуњавају захтеване техничке карактеристике и право провере које Наручилац задржава за себе.